als_Latn dik_Latn sag_Latn
Kanë nisur tashmë provat për edicionin e pestë të produksionit gjigant "Dancing With The Stars Albania". ne kemi arritur të zbulojmë disa prej emrave të personazheve që do të garojnë sivjet në pistën e vallëzimit në "Vizion Plus.
Konkurrentet femra janë aktorja e suksesshme Eva Alikaj dhe Diellza Kolgeci, si dhe këngëtare si Ronela Hajati, Tuna, Evi Reçi. Ndërsa meshkujt që do të konkurrojnë në këtë spektakël janë Ermal Merdani, Valer Kolnikaj e Renis Gjokaj. Sigurisht kjo nuk është lista përfundimtare e cila do të përbëhet nga 12 konkurrentë. Ne do të përpiqemi t'i zbulojmë emrat e mbetur në javët e ardhshme.
Burime pranë këtij produksioni bëjnë me dije se çiftet janë vendosur e madje kanë nisur edhe provat në palestër për kërcimin e tyre të parë. Këtë vit ky spektakël do të prezantohet nga Amarda Toska, e cila rikthehet në ekran pas lindjes së djalit. Në krah të saj nuk do të jetë Ermal Mamaqri, por prezantuesi Drini Zeqo.
Kemi mësuar gjithashtu se skenari i këtij viti i është besuar gazetarit të njohur Eraldo Rexho, ndërsa i gjithë produksioni do të drejtohet si çdo vit nga Holta Dulaku, megjithëse u përfol se ajo kishte hequr dorë. Kërcimet do të përgatiten nga koreografët Enada dhe Gerd Vaso. Flitet se ndryshime do të ketë edhe në jurinë e këtij viti, mirëpo nuk dihen ende emrat e anëtarëve.
Burimi: Suplementi Bluetooth
als_Latn als_Latn als_Latn als_Latn fur_Latn